

**PRAVILA HIŠNEGA REDA**

**V VRTCU PRI OŠ ŠALOVCI**

**SEPTEMBER 2019**

HIŠNI RED VRTCA PRI OŠ ŠALOVCI

Vrtec pri OŠ Šalovci je enota javnega zavoda OŠ Šalovci, katerega ustanovitelj je občina Šalovci. V šolskem letu 2019/2020 delujeta 2 oddelka predšolske vzgoje.

S pravili želimo vzpostaviti red v prostorih in okolici vrtca. Zaposleni v vrtcu, starši in otroci smo dolžni, da spoštujemo dogovorjena pravila. Pravila so nujna in se jih moramo držati, saj smo dolžni poskrbeti za varnost otrok, zaposlenih in imetja.

**Poslovalni čas**

Vrtec pri OŠ Šalovci posluje od ponedeljka do petka **od 6.00 do 16.00.**

**Okvirna časovna razporeditev dejavnosti**

|  |  |
| --- | --- |
| **ČAS** | **DEJAVNOSTI** |
| 6.00 – 8.00 | Prihod otrok, igra po različnih kotičkih |
| 8.00 – 9.00 | Zajtrk |
| 9.00 – 11.30 | Dejavnosti s področja Kurikuluma, bivanje na prostem |
| 11.30 – 12.15 | Priprava na kosilo, kosilo |
| 12.15 – 16.00 | Počitek, umirjene dejavnosti, spontana igra, odhod domov |

**Informiranje**

Za informiranje otrok in staršev skrbijo strokovne delavke v okviru svojih pristojnosti. Pomembne informacije so objavljene na oglasni deski vsake skupine ali so nastavljene v omaricah otrok ter na spletni strani vrtca.

**Red in zagotavljaje varnosti**

* Ob prihodu v ustanovo otroci odložijo obleko v garderobi in se preobujejo v copate.
* Starši oddajo in sprejmejo otroka pri vratih igralnice in ne vstopajo v igralnico, razen po dogovoru z vzgojiteljico.
* Starši so dolžni upoštevati poslovalni čas vrtca in pravočasno prihajati po otroka.
* Zaradi poteka dejavnosti v oddelku, so starši dolžni pripeljati otroka v vrtec najkasneje do 8.15 ure.
* Starši seznanijo strokovno delavko z osebami, ki bodo otroka v vrtec pripeljale ali iz vrtca odpeljale, če je potrebno, to opredelijo tudi s pooblastilom. Otroka je vedno potrebno oddati strokovni delavki.
* V prostorih vrtca in njegovi okolici je prepovedno kaditi in uživati alkohol.
* V prostorih vrtca in njegovi okolici je prepovedano razgrajati.
* V prostorih vrtca in njegovi okolici je prepovedano zadrževanje tujih oseb ali drugih obiskovalcev brez razloga.
* Strokovna delavka lahko otroka zjutraj odkloni, če opazi, da ni zdrav. Otroku v vrtcu ne dajemo zdravil. Če otrok v vrtcu zboli, strokovna delavka pokliče starše oz. dosegljivo osebo, ki pride po otroka.
* Starši morajo strokovne delavke seznaniti z morebitnimi zdravstvenimi posebnostmi otroka (epileptični napad, vročinski krči, sladkorna, alergije,…).
* V primeru ušivosti so starši dolžni poskrbeti, da se lasišče čisti. V tem primeru otrok ostane doma, dokler je potrebno.
* Otroci ne smejo v vrtec nositi hrane, različne predmete, nakit in igrače, ki bi lahko ogrozile njihovo varnost ali varnost drugih otrok (ostri predmeti, trdi bonboni, žvečilni gumi, ogrlice, neprimerne uhane,…). Za nakit in igrače, prinešene od doma, ne odgovarjamo.
* Starši se z izjavo oz. soglasjem odločajo, ali se lahko njihovega otroka fotografira, snema, objavlja ali razstavlja njegove izdelke in a se otrok lahko pelje z organiziranim prevozom.
* Otrok naj je primerno oblečen za igro in dejavnosti, ki potekajo v vrtcu.
* Posebno pozornost so starši dolžni posvetiti varnosti otrok ob skupnih druženjih, izletih, različnih aktivnostih.
* Starši in zaposleni morajo dosledno zapirati vrata ustanove.
* Zaradi varnosti otrok in zaposlenih, bodo notranja vrata v dopoldanskem času zaklenjena. Starši ob morebitnem dopoldanskem prihodu v vrtec potrkajo.

Zaposleni v vrtcu, starši in otroci se bomo med seboj kulturno pozdravljali. Naši pozdravi bodo: **DOBRO JUTRO, DOBER DAN in NASVIDENJE.**

Ne bomo pa tudi skoparili z besedami: **PROSIM, HVALA, IZVOLI, OPROSTI, DOBER TEK, NA ZDRAVJE,…**

Hišni red je bil predstavljen staršem na roditeljskem sestanku, objavljen na oglasni deski in začne veljati s šolskim letom 2019/2020.

Dolžnosti in pravice staršev so podrobneje opredeljene v Publikaciji vrtca.

Vodja vrtca:

Suzana Balek

Ravnateljica:

Darja Farič Klemenčič